Leero Lwakusatu, ennaku z’omwezi asatu mu lumu. Bwe neetegereza ndaba ng’olunaku lugenda kusiiba nga lwa nkuba. Okuviira ddala ku ssaawa emu ey’okumakya okutuusiza ddala ku ssaawa mwenda ez’emisana, enkuba esuubirwa okufudemba nga eri wakati w’ebitundu nkaaga ne kinaana mu bibiri ku buli kikumi. Wabula, eno esuubirwa okukendeerera ddala okutuuka ku bitundu kkumi na bibiri ku buli kikumu we zinaawerera ssaawa emu ey’akawungeezi. Akasanasana n’obukubakuba obutonotono busuubirwa okubeerayo ku Lwokutaano ne Ssande bya wiiki eno ate nga ku Lwomukaaga, enkuba ejja kwefuga olunaku lwonna.